ג'יימס מרסדן

ג'יימס פול מרסדן (James Paul Marsden; נולד ב-18 בספטמבר 1973) הוא שחקן קולנוע, זמר ודוגמן אמריקאי. הוא ידוע בעיקר בגין הופעותיו בסרטים "היירספריי", "מכושפת", "27 שמלות" ובסדרת סרטי "אקס מן".

ביוגרפיה
מרסדן נולד בסטילווטר, אוקלהומה, בנם של קתלין (לבית שולץ) וג'יימס לות'ר מרסדן. אביו היה מומחה לענייני חיות באוניברסיטת קנזס, ואימו הייתה תזונאית. הוריו התגרשו כאשר הוא היה בן תשע. יש לו שני אחים ושתי אחיות. הוא דגמן במשך תקופה ממושכת עבור חברת האופנה ורסצ'ה. מרסדן למד באוניברסיטת המדינה של אוקלהומה לתואר ראשון בעיתונאות מצולמת אך עזב לאחר שנה וחצי ועבר ללוס אנג'לס כדי לפתח קריירת משחק.

קריירה
הופעתו הראשונה של מרסדן הייתה בשנת 1993, כששיחק בסדרת הטלוויזיה "נני" בתפקיד אדי. שנה לאחר מכן השתתף מרסדן בתוכנית "Boogies Diner", אשר בוטלה לאחר עונתה הראשונה. לאחר ביטול הסדרה החל מרסדן להופיע בתפקידי אורח במגוון סדרות טלוויזיה, כדוגמת "הצלצול הגואל", "מגע של מלאכים", "שולחן לחמישה" ו"בגבולות המסתורין". בשנת 1997 גילם את לוקה בסרט הפשע מבית CBS "נשות המאפיה" בכיכובן של ונסה רדגרייב וג'ניפר טילי. לאחר מכן, ב-1998 הופיע במספר סרטי קולנוע, כגון "המופרעים", לצד קייטי הולמס, ו"משחק השמועות", לצד קייט הדסון. בשנת 2000 הגיעה פריצתו המשמעותית של מרסדן, כששיחק את סייקלופס בסדרת הסרטים "אקס-מן", לצד יו ג'קמן, פטריק סטיוארט, איאן מקלן, האלי ברי, פמקה ינסן ואנה פקווין.

בשנים 2001–2002 השתתף מרסדן בסדרת הדרמה זוכת הפרסים "אלי מקביל" בתפקיד גלן פוי. בשנת 2006 שיחק בסרט "סופרמן חוזר" בתור ריצ'רד וייט. ב-2007 שיחק מרסדן בתפקיד קורני קולין בסרט המוזיקלי "היירספריי", לצד ניקי בלונסקי, מישל פייפר, זאק אפרון, קווין לטיפה, אמנדה ביינס וג'ון טרבולטה. באותה שנה שיחק מרסדן בלהיט של דיסני, "מכושפת" לצדה של איימי אדמס, בתור הנסיך אדוארד. בעקבות הצלחתם של שני סרטים אלו קיבל מרסדן את התפקיד הראשי בסרט "27 שמלות", לצד קתרין הייגל. באותה שנה שיחק גם בקומדיית הנעורים . בשנת 2009 שיחק מרסדן בסרט המדע הבדיוני "הקופסה" לצד קמרון דיאז.

בינואר 2011, התארח מרסדן בפרק בסדרה "משפחה מודרנית". בשנת 2012 שיחק בקומדיה "הרווקה" בכיכובן של איילה פישר וליזי קפלן. ובשנים 2012 ו-2013, הופיע מרסדן בעונה השישית והשביעית של קומדיית המצבים "רוק 30" ברשת NBC. בשנת 2013, שיחק מרסדן בסרטים "חדשות בהפרעה", "המשרת", "עצמאית בשטח" ו"אקדח כפול" לצידם של מארק וולברג ודנזל וושינגטון.

בשנת 2014 כיכב בקומדיה "אבודה במיני" לצד אליזבת' בנקס, "תכירו את אליס" לצד קריסטן ויג, ו"הטוב שבי" לצד מישל מונאהן. באותה שנה חזר לשחק בסרט "אקס-מן: העתיד שהיה".

בשנת 2015 שיחק בקומדיה "אהבה בהפרעה", בתפקיד ראשי לצד ג'ק בלאק בסרט "מלך הכיתה", ושיחק בקומדיית הפשע "עסק לא גמור" לצד וינס ווהן.

בשנת 2016 ו-2018 כיכב בשתי עונות של סדרת המדע בדיוני המצליחה של רשת HBO "וסטוורלד" בתפקיד טדי. החל משנת 2019, משחק מרסדן בקומדיה השחורה זוכת הפרסים של נטפליקס "בשבילי אתם מתים" בכיכובן של כריסטינה אפלגייט ולינדה קרדליני.

בשנת 2020 גילם את דמותו של טום השוטר בסרט "סוניק – הסרט". באותה שנה החל לשחק במיני-סדרה של רשת FX, "גברת אמריקה" בכיכובה של קייט בלאנשט, ובמיני-סדרה "העמדה" של שירות פרמאונט+ בתור סטיוארט רדמן. המיני-סדרה מבוססת על רומן באותו השם מאת הסופר סטיבן קינג.

בשנת 2022 חזר לגלם את דמותו של טום השוטר בסרט "סוניק – הסרט 2".

בשנת 2023 שיחק בסדרה "חבר המושבעים", על תפקידו קיבל לראשונה, מועמדות לפרס אמי ומועמדות לפרס גלובוס הזהב לשחקן המשנה הטוב ביותר בסדרת טלוויזיה, מיני-סדרה או סרט טלוויזיה.

 חיים אישיים 
ב-22 ביולי 2000 נישא מרסדן למארי אליזבת' "ליסה" לינדה, בתו של הפזמונאי דניס לינדה. לזוג יש שני ילדים; בן שנולד ב-2001, ובת שנולדה ב-2005. הזוג התגרש בספטמבר 2011. למרסדן בן נוסף שנולד ב-2012, מחברתו לשעבר רוז קוסטה.

 פילמוגרפיה 
 סרטים 
שנהסרטתפקידהערות1994לחנך את ההוריםטיילר1996אויבי הציבורדוק בארקר1997אימה מסביב למדורהאדי1998המופרעיםסטיב קלארק2000משחק השמועותדריק וובאקס-מןסקוט סאמרס/סייקלופס2001הורמונים בפעולהג'ק בארטלטזולנדרג'ון וילקס בות'2002כביש מספר 60ניל אוליבר2003אקס-מן 2סקוט סאמרס/סייקלופס2004היומןלון האמונדהיום ה-24דן2005גבהיםג'ונתן קסלר2006האליביוונדל האצ'סופרמן חוזרריצ'רד ווייטהעשירי פינת וולףטומי סנטורואקס-מן 3: המפלט האחרוןסקוט סאמרס/סייקלופס2007מכושפתהנסיך אדוארדהיירספרייקורני קולינס200827 שמלותקווין דוילרקס לפרטי2009הקופסהארתור לואיס2010כלבים נגד חתולים: נקמתה של קיטידיגסדיבובלמות מלוויהאוסקר2011הופ ארנבפרד אוה'רכלבי הקשדייוויד סאמנר2012הרווקהטרבור גרהאםרובוט ופרנקהאנטר וולדדירות קטנותברנרד פרנקלין2013חדשות בהפרעהג'ק ליםעצמאית בשטח (אנ')צ'אק דיאמונדהמשרתג'ון פיצג'רלד קנדיאקדח כפולהרולד קווינססיפורה של הנסיכה קאגויההנסיךדיבוב באנגלית2014הטוב שבידוסון קולהדירהכריס ונוואןאבודה במיניגורדוןתכירו את אליסריץ' רסקיןאקס-מן: העתיד שהיהסקוט סאמרס/סייקלופסהופעת אורח2015אהבה בהפרעהסקוטמלך הכיתהאוליברגריזלירואןעסק לא גמורג'ים ספינץ'2017המוח הנשיאדם סימונסהשתלטות מהירהוורן סטרובל2018Henchmenהאנקדיבוב2019היו זמנים בהוליוודברט ריינולדס2020סוניק – הסרטתומאס מייקל "טום" ווקובסקי2021בייבי בוס 2: עסק משפחתיטים טמפלטוןדיבוב הפוני הקטן שלי: דור חדש היטש טריילבלייזר דיבוב2022סוניק – הסרט 2תומאס מייקל "טום" ווקובסקימכושפת 2הנסיך אדוארד2023מפרץ ההרפתקאות: סרט העלאבא של ריידרדיבוב 2024סוניק – הסרט 3תומאס מייקל "טום" ווקובסקיבלתי נשכחמיילס נוקסהקרב על הפופ-טארטג'ק ללן2026Avengers: Doomsdayסקוט סאמרס/סייקלופסAn Innocent Girlסרט של נטפליקס

 טלוויזיה 
שנהסדרהתפקידהערות1993בקו החובה: אמבוש בוייקוסטיבן וויליססרט טלוויזיה של NBCJoe's Lifeבריאןפרק: "Parental Guidance Not Suggested?"נניאדי2 פרקיםהצלצול הגואלצ'אד ווסטרפילדפרק: "Homecoming King"1994Boogies Dinerג'ייסוןפרק: "#2.28"1995בלוסוםג'ושפרק: "The Date"שולחן לחמישהגריפין הולברוקפרק: "The Ides of March"מגע של מלאכיםג'ייקפרק: "Angels on the Air"1996Gone in a Heartbeatמייקל גלרסרט טלוויזיה919 Fifth Avenueווילסרט טלוויזיה1996–1997Second Noahריקי בקאטתפקיד ראשי (2 עונות); 21 פרקים1997נשות המאפיהלוקהסרט טלוויזיה של CBSOn the Edge of Innocenceג'ייק ווקרסרט טלוויזיה של NBC1998בגבולות המסתוריןבראבפרק: "Rite of Passage"2001–2002אלי מקבילגלן פוי13 פרקים2009רובוט צ'יקןג'ייסון צ'יימברסדיבוב; פרק: "Especially the Animal Keith Crofford"2011משפחה מודרניתבאריפרק: "Slow Down Your Neighbors"2012–2013רוק 30כריס קרוס13 פרקים2014–2016וונדר מציל את העולםסר בראד סטארלייטדיבוב; 3 פרקים2016–2022וסטוורלדתאודור "טדי" פלודתפקיד ראשי (עונות 2-1&4); 29 פרקים2017טור דה פארםרקס האניקאטסרט טלוויזיה של HBO2019–2022בשבילי אתם מתיםסטיב ווד / בן וודתפקיד ראשי (3 עונות); 28 פרקים2020גברת אמריקהפיל קריין4 פרקים2020–2021העמדהסטיוארט "סטו" רדמןמיני-סדרה2023אנשי המסיבותג'ק בוטי2 פרקיםחבר מושבעיםעצמו "מושבע"תפקיד ראשי; 8 פרקים

 מועמד פרס גלובוס הזהב לשחקן המשנה הטוב ביותר בסדרת טלוויזיה, מיני-סדרה או סרט טלוויזיה (2024)
 מועמד פרס אמי לבידור בפריים טיים לשחקן משנה בסדרת קומדיה (אנ') (2023)2025פרדייז (אנ')הנשיא קאל ברדפורד8 פרקים

 מועמד פרס הטלוויזיה של ג'ותהם להופעת המשנה הטובה ביותר בסדרת דרמה (2025)
 מועמד פרס אמי לבידור בפריים טיים לשחקן משנה בסדרת דרמה (אנ') (2025)2026החברים והשכנים שלךתפקיד בעונה השנייה

 קישורים חיצוניים 



 הערות שוליים 

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:זמרים אמריקאים
קטגוריה:דוגמנים אמריקאים
קטגוריה:אמריקאים ממוצא גרמני
קטגוריה:בוגרי אוניברסיטת המדינה של אוקלהומה
קטגוריה:אמריקאים שנולדו ב-1973